**ПРЕПОРУКЕ ЗА БОРАВАК У ЗАТВОРЕНИМ ПРОСТОРИМА У ОКВИРУ ПОСТУПНОГ УБЛАЖАВАЊА МЕРА ВЕЗАНИХ ЗА СПРЕЧАВАЊЕ ШИРЕЊА БОЛЕСТИ COVID-19**

**Напомена: Поштовани, препоруке су подложне изменама у зависности од промене епидемиолошке ситуације**

1. У затвореном простору боравите што је краће могуће, надуже до два сата.

2. Број особа у затвореним просторима треба ограничити тако да је могуће обезбедити удаљеност од најмање два метра од других особа у свим правцима са истакнутим јасним обавештењем о одржавању удаљености од других од најмање два метра. Максимални број особа које могу истовремено боравити у затвореном простору зависи од нето површине објекта (бруто површина објекта умањена за површину коју заузимају предмети постављени у објекту, а израчунава се тако што се бруто површина објекта подели са 5). Препорука је да на 100 m2 нето површине у простору може боравити највише 20 особа. Ако је тешко израчунати нето површину, максималан број особа у објекту може се израчунати тако да се бруто површина подели са 10.

3. На уласку у затворени простор поставити дезобаријеру (сунђер или крпа натопљени дезинфекционим средством на бази хлора у складу са упутством произвођача).

4. У затвореним просторима мора бити доступан диспензер, пожељно бесконтактни, са средством за дезинфекцију руку на бази 70% алкохола и јасно истакнуто обавештење о обавези дезинфекције руку.

5. Препоручује се ношење маски уколико боравите у затвореном простору са више особа и то тако да маска прекрива нос, уста и браду.

6. Затворени простор неопходно је редовно проветравати, омогућити природно проветравање просторија са континуираним протоком ваздуха. Не користити вештачку вентилацију.

7. Ако се затворени простор користи за одржавање састанака, после састанка обезбедити довољно дугу паузу током које се простор може очистити и дензификовати средством на бази хлора у складу са упутством произвођача или на бази 70% алкохола и проветрити најмање пола сата након чишћења, а површине које се често додирују рукама пребрисати дезинфекционим средством на бази 70% алкохола (радне столове, тастатуре компјутера, компјутерски миш, телефон).

8. Воду и сокове током састанка служити у оригиналној амбалажи. Избегавати служење хране.

9. Препорука је да кафетерије и слични простори где се продаје и служи вода, сокови или храна, а који се налазе у склопу затворених простора који нису угоститељски објекти, не раде до даљњег, како би се спречило окупљање већег броја особа на једном месту и спречило задржавање у теретанама/фитнес клубовима.

10. Пре напуштања затвореног простора треба дезинфиковати руке, уклонити и одложити маску у канту за смеће и поново дезинфиковати руке. Корпа за бацање искришћених маски и осталог материјала треба да буду постављена поред улазних/излазних врата. Сав отпад у који улази и употребљене маске одлаже се у кесу која се мора завезати пре одлагања у контејнер.